Na podlagi 68. člena in tretjega odstavka 70. člena Zakona o javnih uslužbencih ((Uradni list RS, št. 63/07 - uradno prečiščeno besedilo, 69/08 - ZTFI-A, 69/08 - ZZavar-E, 65/08, 40/12 - ZUJF, 49/20 - ZIUZEOP, 61/20 - ZIUZEOP-A, 152/20 - ZZUOOP, 158/20 - ZIntPK-C, 175/20 - ZIUOPDVE, 203/20 - ZIUPOPDVE, 195/20, 28/21 - skl. US, 202/21 - odl. US, 206/21 - ZDUPŠOP, 3/22 - ZDeb, 141/22 - ZIKS-1H, 18/23 - ZDU-1O); v nadaljevanju: ZJU) ter 25. člena Zakona o delovnih razmerjih  (Uradni list RS, št. 21/13, 78/13 - popr., 47/15 - ZZSDT, 33/16 - PZ-F, 52/16, 15/17 - odl. US, 22/19 - ZPosS, 81/19, 36/20 - ZIUPPP, 49/20 - ZIUZEOP, 61/20 - ZIUZEOP-A, 80/20 - ZIUOOPE, 98/20 - ZIUPDV, 152/20 - ZZUOOP, 175/20 - ZIUOPDVE, 203/20 - ZIUPOPDVE, 195/20, 15/21 - ZDUOP, 28/21 - skl. US, 43/21, 112/21 - ZNUPZ, 119/21 - ZČmIS-A, 202/21 - odl. US, 206/21 - ZDUPŠOP, 15/22, 54/22 - ZUPŠ-1, 141/22 - ZNUNBZ, 88/23 - ZOPNN-F, 95/23 - ZIUOPZP, 114/23, 117/23 - ZIUOPZP-A, 136/23 - ZIUZDS) Občina Renče-Vogrsko objavlja javni razpis za zasedbo prostega uradniškega delovnega mesta

**»VIŠJI SVETOVALEC ZA GLAVNO PISARNO (m/ž)«**

**za določen čas**

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati naslednje pogoje:

* najmanj specializacija po višješolski izobrazbi (prejšnja) ali najmanj visokošolska strokovna izobrazba (prejšnja) ali najmanj visokošolska strokovna izobrazba (1. bolonjska stopnja) ali najmanj visokošolska univerzitetna izobrazba (1. bolonjska stopnja),
* najmanj 4 leta delovnih izkušenj,
* opravljen strokovni izpit iz upravnega postopka (če izbrani kandidat nima opravljenega strokovnega izpita iz upravnega postopka, ga mora opraviti najkasneje v treh mesecih od sklenitve delovnega razmerja),
* znanje uradnega jezika,
* državljanstvo Republike Slovenije,
* ni pravnomočno obsojen zaradi naklepnega kaznivega dejanja, ki se preganja po uradni dolžnosti in da ni obsojena na nepogojno kazen zapora v trajanju več kot šest mesecev,
* zoper kandidata ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali drugo bolonjsko stopnjo.

Izbrani kandidat na delovnem mestu višji svetovalec ne bo imenovan v naziv, se mu pa skladno
s prvim odstavkom 73. člena Zakona o javnih uslužbencih določijo pravice in obveznosti za naziv
višji svetovalec III.

Z izbranim kandidatom bo sklenjeno delovno razmerje za določen čas, do
vrnitve začasno odsotne javne uslužbenke, in sicer s polnim delovnim časom. Izhodiščni plačni razred delovnega mesta je 22., v skladu z določbami Zakona o skupnih temeljih sistema plač v javnem sektorju (ZSTSPJS, Uradni list RS,
št. 95/24) in znaša 2.332,62 EUR bruto. Javni(a) uslužbenec(ka) pridobi pravico do izplačila
osnovne plače postopno, na način iz 3. točke prvega odstavka 101. člena ZSTSPJS.

V primeru, da izbrani kandidat nima opravljenega strokovnega izpita iz upravnega postopka, ga mora skladno s tretjim odstavkom 31. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb) opraviti najkasneje v treh mesecih od sklenitve delovnega razmerja.

Izbrani kandidat bo na delovnem mestu opravljal naslednje naloge:

* orqaniziranje medsebojneqa sodelovanja in usklajevanja notranjih orqanizaciiskih enot in sodelovanja z drugimi organi,
* sodelovanje pri oblikovanju sistemskih rešitev in drugih najzahtevnejših gradiv,
* samostojna priprava zahtevnih analiz, razvojnih projektov, informacij, poročil in drugih zahtevnih gradiv;
* vodenje in odločanje v zahtevnih upravnih postopkih;
* vodenje najzahtevnejših upravnih postopkov;
* samostojno opravljanje drugih zahtevnejših nalog,
* urejanje dokumentarnega in arhivskega gradiva,
* razvrščanje, klasificiranje in odpravljanje dokumentarnega gradiva,
* sprejemanje vlog in posredovanje informacij,
* opravljanje drugih nalog po pooblastilu ali nalogu vodje oddelka, direktorja občinske uprave in župana.

Prijava na prosto delovno mesto mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter datum (dan, mesec in leto) zaključka izobraževanja ter ustanova, na kateri je bila izobrazba pridobljena,
2. pisno izjavo o delovnih izkušnjah, iz katere je razvidno izpolnjevanje pogoja glede zahtevanih delovnih izkušenj; kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo in raven zahtevnosti dela, ki ga je opravljal pri tem delodajalcu,
3. pisno izjavo o opravljenem strokovnem izpitu iz upravnega postopka, iz katere mora biti razvidna ustanova na kateri je kandidat opravljal izpit in leto opravljanja izpita (če kandidat izpit ima),
4. pisno izjavo kandidata, da:
	1. je državljan Republike Slovenije,
	2. ima znanje uradnega jezika,
	3. ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
	4. zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
5. pisno izjavo, da za namen tega razpisnega postopka dovoljuje Občini Renče-Vogrsko pridobiti podatke iz uradnih evidenc, ki so navedeni v 4. točki. V primeru, da kandidat s tem ne soglaša, mora sam predložiti ustrezna dokazila.

Prijava na prosto delovno mesto mora biti obvezno oddana na **predpisanem obrazcu iz priloge**, na katerem kandidat poleg formalne izobrazbe navede tudi druga znanja in veščine, ki jih je pridobil.

Namesto zgoraj navedenih pisnih izjav lahko kandidat predloži tudi fotokopije dokazil, iz katerih je razvidno izpolnjevanje pogojev.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Kandidat vloži prijavo v pisni obliki, ki jo pošlje v zaprti ovojnici z označbo: »za javni razpis za uradniško delovno mesto »VIŠJI SVETOVALEC ZA GLAVNO PISARNO«, na naslov: Občina Renče-Vogrsko, Bukovica 43, 5293 Volčja Draga, in sicer v roku 8 dni od objave na spletni strani Občine Renče-Vogrsko in spletnih straneh Zavoda Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov info@rence-vogrsko.si, pri čemer veljavnost prijave ni pogojena z elektronskim podpisom. Če je prijava poslana po pošti, se šteje, da je pravočasna, če je bila oddana na pošto najkasneje zadnji dan roka za prijavo.

Kandidati bodo o izbiri pisno obveščeni v roku 30 dni po opravljeni izbiri. O izbiri oziroma neizbiri uradnika se vsakemu kandidatu, ki je sodeloval v izbirnem postopku, izda in vroči sklep. Obvestilo o končanem izbirnem postopku bo objavljeno na spletni strani Občine Renče-Vogrsko (https://www.rence-vogrsko.si/).

Izbranemu kandidatu se bodo na delovnem mestu višji svetovalec določile pravice in dolžnosti glede na uradniški naziv višji svetovalec III, brez imenovanja v naziv.

Z izbranim kandidatom bo sklenjeno delovno razmerje za določen čas, do vrnitve začasno odsotne javne uslužbenke s starševskega dopusta s polnim delovnim časom. Izbrani kandidat bo delo opravljal v prostorih Občine Renče-Vogrsko, Bukovica 43, 5293 Volčja Draga oziroma v drugih uradnih prostorih, kjer organ opravlja svoje naloge.

Dodatne informacije o javnem razpisu in delovnem področju je mogoče dobiti pri Beti Čufer, ki je dosegljiva na telefonski številki 05/3384501 ali po elektronski pošti info@rence-vogrsko.si.

V besedilu javnega razpisa uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Številka: 10012-0003/2025-1

Datum: 21. 05. 2025

**Tarik Žigon, l. r.**

**Župan**

Priloga:

- Vloga za zaposlitev